CELEX: 31981R1754
Language: el
Date: 1981-06-30 00:00:00
Title: Κανονισμός (ΕΟΚ) αριθ. 1754/81 τής Επιτροπής τής 30ής Ιουνίου 1981 περί παρεκκλίσεως από τούς κανονισμούς (ΕΟΚ) αριθ. 1569/77 καί (ΕΟΚ) αριθ. 1629/77 σχετικά μέ τήν ελάχιστη ποσότητα σιτηρών πού μπορεί νά αναληφθεί από τόν ελληνικό οργανισμό παρεμβάσεως

Avis juridique important

|

31981R1754

Κανονισμός (ΕΟΚ) αριθ. 1754/81 τής Επιτροπής τής 30ής Ιουνίου 1981 περί παρεκκλίσεως από τούς κανονισμούς (ΕΟΚ) αριθ. 1569/77 καί (ΕΟΚ) αριθ. 1629/77 σχετικά μέ τήν ελάχιστη ποσότητα σιτηρών πού μπορεί νά αναληφθεί από τόν ελληνικό οργανισμό παρεμβάσεως  

Επίσημη Εφημερίδα αριθ. L 175 της 01/07/1981 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 1754/81 ΤΗΣ ΕΠΙΤΡΟΠΗΣ  της 30ής Ιουνίου 1981  περί παρεκκλίσεως από τους κανονισμούς (ΕΟΚ) αριθ. 1569/77 και (ΕΟΚ) αριθ. 1629/77 σχετικά με την ελάχιστη ποσότητα σιτηρών που μπορεί να αναληφθεί από τον ελλληνικό οργανισμό παρεμβάσεως  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1187/81 (2), και ιδίως τα άρθρα 7 παράγραφος 5 και 8 παράγραφος 4,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι ο κανονισμός (ΕΟΚ) αριθ. 1569/77 της Επιτροπής της 11ης Ιουλίου 1977, περί καθορισμού των διαδικασιών και όρων αναλήψεως των σιτηρών από τους οργανισμούς παρεμβάσεως (3), όπως τροποποιήθηκε τελευταία από τον κανονισμό (ΕΟΚ) αριθ. 240/80 (4), προβλέπει σε περίπτωση παρεμβάσεως ελάχιστη ποσότητα 80 τόνων για τον μαλακό σίτο, τη σίκαλη, την κριθή και τον αραβόσιτο· ότι η ίδια ελάχιστη ποσότητα καθορίστηκε στον κανονισμό (ΕΟΚ) αριθ. 1629/77 της Επιτροπής της 20ής Ιουλίου 1977 περί λεπτομερειών εφαρμογής των ειδικών μέτρων παρεμβάσεως που προορίζονται να υποστηρίξουν την ανάπτυξη της αγοράς του μαλακού αρτοποιήσιμου σίτου (5), όπως τροποποιήθηκε τελευταία από τον κανονισμό (ΕΟΚ) αριθ. 1543/79 (6)· ότι οι εν λόγω διατάξεις λαμβάνουν υπόψη το γεγονός ότι οι τιμές παρεμβάσεως και αναγωγής καθορίζονται στο στάδιο του χονδρικού εμπορίου·  ότι το καθεστώς παρεμβάσεως που υφίστατο στην Ελλάδα πριν από την ένταξη προέβλεπε εγγυήσεις για τους εν λόγω παραγωγούς χωρίς ποσοτικούς περιορισμούς· ότι η μετάβαση από το εν λόγω καθεστώς προς εκείνο που προκύπτει από την εφαρμογή της κοινής οργανώσεως της αγοράς μπορεί να δημιουργήσει δυσκολίες, ιδίως για τους μικρούς Έλληνες καλλιεργητές για τους οποίους εμφανίζεται δύσκολο να επιτύχουν το ελάχιστο όριο που καθορίσθηκε για τις ποσότητες οι οποίες μπορούν να παρουσιαστούν στην παρέμβαση· ότι, για να καταστεί δυνατό σ αυτούς τους καλλιεργητές να προβούν σε βελτιώσεις των δομών ή να οργανωθούν, πρέπει να μειωθεί με προσωρινά μέτρα αυτή η ελάχιστη ποσότητα σε 10 τόνους, κατά την έννοια του άρθρου 73 της πράξεως προσχωρήσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Κατά παρέκκλιση των άρθρων 1 του κανονισμού (ΕΟΚ) αριθ. 1569/77 και 5 παράγραφος 1 του κανονισμού (ΕΟΚ) αριθ. 1629/77, μπορούν, μέχρι τις 31 Δεκεμβρίου 1982, να παρουσιαστούν στον οργανισμό παρεμβάσεως στην Ελλάδα ομοιογενείς παρτίδες τουλάχιστον 10 τόνων μαλακού σίτου, σίκαλης, κριθής και αραβοσίτου, συγκομιδής της Κοινότητας.  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 30 Ιουνίου 1981.  Για την Επιτροπή  Ο Πρόεδρος  Gaston THORN  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 121 της 5. 5. 1981, σ. 1.  (3) ΕΕ αριθ. L 174 της 14. 7. 1977, σ. 15.  (4) ΕΕ αριθ. L 27 της 2. 2. 1980, σ. 24.  (5) ΕΕ αριθ. L 181 της 21. 7. 1977, σ. 26.  (6) ΕΕ αριθ. L 187 της 25. 7. 1979, σ. 7.